text: 2.000 forventes til demonstration
  04 august 2012 kl. 07.50
  Lørdag forventes 2.000 3F-sympatisører at demonstrere mod Restaurant Vejlegården.
  Demonstrationen begynder på Banegårdspladsen i Vejle klokken 13, hvor busser med demonstranter fra hele landet ankommer. En times tid efter går turen til parkeringspladsen ved 3F, hvor der vil være taler, musik og løndumpingslimbo. 
  Blandt talerne vil være formanden for DSU Camilla Schwalbe, formand for SFU Gry Möger og tidligere formand for 3F og nuværende medlem af Folketinget for Enhedslisten Christian Juhl. Bag dagens demonstration står også folk fra Enhedslisten i Billund, men arrangørerne understreger, at det er en faglig og ikke en partipolitisk demonstration.
  - Vi kæmper for at vise fanen, vise at nu er grænsen nået og sende et tydeligt signal om, at vi er klar til at kæmpe for det, vi tror på. Vi finder os ikke i hvad som helst, og vi bakker 100 procent op om 3F og fremtiden, skriver arrangørerne i en pressemeddelese.
  